Jānis Gailis (arhitekts)

Jānis Gailis (1882—1957) bija latviešu arhitekts, pēc viņa projektiem stateniskajā jūgendstilā celtas vairāk nekā 15 daudzstāvu ēkas Rīgā.

 Dzīvesgājums 
Dzimis 1882. gada 28. jūnijā Rīgā. Studēja arhitektūru Rīgas Politehniskajā institūtā (1903—1911).Allgemeines Künstlerlexikon Online
Darbojās savā arhitektu birojā un līdztekus bija nekustamo īpašumu taksators Rīgā.
Pēc 1920. gada strādāja kā būvinspektors un projektēja dažas savrupmājas funkcionālisma stilā.

Miris 1957. gadā Rīgā.

 Projektētās ēkas 
Pēc arhitekta Jāņa Gaiļa projekta 1911. gadā celti īres nami Tallinas ielā 77, 1912. gadā Miera ielā 76, Skolas ielā 12, 1913. gadā Nometņu ielā 36 un Stabu ielā 46/48, 50, bet 1914. gadā Blaumaņa ielā 16/18.

Mežaparkā viņš projektēja trīs ēkas — Kokneses prospektā 30 (1921), Visbijas prospektā 47 (1930) un Velmes ielā 3 (1939).PILSĒTBŪVNIECĪBAS PIEMINEKLIS MEŽAPARKS Jānis Krastiņš
1926. gadā pēc viņa projektiem arī paplašināja skolas Gaujas ielā 23, Raņķa dambī 1 un Krimuldas ielā 2a.

 Literatūra 
 Jānis Krastiņš. Rīgas arhitektūras meistari 1850—1940, Jumava, 2002

 Atsauces 

Kategorija:1882. gadā dzimušie
Kategorija:1957. gadā mirušie
Kategorija:Rīgā dzimušie
Kategorija:Latvijas arhitekti
Kategorija:Rīgas Politehniskā institūta absolventi